text: Bilist ville undgå rådyr på motorvej - endte på taget
  21 april 2017 kl. 03.34
  En tysk bilist kører natten til fredag på motorvejen, hvor et rådyr løber ud foran ham. Da han forsøger at undvige, rammer han en anden bilist og mister herredømmet over sin bil.
  En tyske bilist kommer natten til fredag kørende i nordgående retning på E45 ved Christinasfeld, da et rådyr springer ud foran hans bil.
  Da bilisten forsøger at undgå at ramme, kører han i stedet ind i en medtrafikant.
  Flemming Lau, vagtchef, Sydøstjyllands Politi: "Han er blevet kørt til skadestuen, men ser ud til at være sluppet for alvorlige skader"
  Undvigemanøvren betyder, at den tyske bilist kommer i slinger, og bilen ender på taget, hvor manden sidder fastklemt.
  Brand og Redning Sønderjylland har måtte skære manden fri af bilen. 
  - Han er blevet kørt til skadestuen, men ser ud til at være sluppet for alvorlige skader, siger vagtchef ved Sydøstjyllands Politi Flemming Lau til TV SYD.
  Den anden bil er også totalskadet ved ulykken, men der er ingen personskade sket, oplyser vagtchefen. 
  Rådyret er der ingen spor af.
  🚒FUH-fastklemte MTV E45 personbil påkørt rådyr🦌, 1 Pers. tilskade🚑Vi er hjemme igen😴 pic.twitter.com/Qblp0rrPXA
  
  
  